b'\n_START_ARTICLE_\nBrit\xc5\xb3 muziejus\n_START_SECTION_\nSenov\xc4\x97s Egiptas ir Sudanas\n_START_PARAGRAPH_\nTai yra did\xc5\xbeiausia Senov\xc4\x97s Egipto kolekcija pasaulyje, neskaitant Egiptie\xc4\x8di\xc5\xb3 muziejaus Kaire. Skyriuje sukaupti eksponatai i\xc5\xa1 Nilo sl\xc4\x97nio ir Sudano._NEWLINE_Egiptie\xc4\x8di\xc5\xb3 kolekcija \xc5\xa1iame muziejuje yra nuo pat jo atidarymo, kada tur\xc4\x97jo 160 egiptieti\xc5\xa1k\xc5\xb3 eksponat\xc5\xb3. 1924 m. kolekcijoje buvo jau 57 000 eksponat\xc5\xb3. Dabar j\xc5\xb3 yra daugiau nei 110 000.\n_START_SECTION_\nGraikai ir rom\xc4\x97nai\n_START_PARAGRAPH_\nBrit\xc5\xb3 muziejaus garik\xc5\xb3 ir rom\xc4\x97n\xc5\xb3 skyrius turi vien\xc4\x85 did\xc5\xbeiausi\xc5\xb3 Antikos kolekcij\xc5\xb3. Dabar skyriuje yra vir\xc5\xa1 100 000 eksponat\xc5\xb3. Kolekcij\xc4\x85 apima nuo Graikijos bronzos am\xc5\xbeiaus iki Konstantino I valdymo._NEWLINE_Skyriuje taip pat yra ir italik\xc5\xb3 bei etrusk\xc5\xb3 kolekcijos. Tai pat yra atve\xc5\xbeta keletas dali\xc5\xb3 i\xc5\xa1 \xc5\xa1i\xc5\xb3 dviej\xc5\xb3 pasaulio stebukl\xc5\xb3: Artemid\xc4\x97s \xc5\xa1ventyklos ir Halikarnaso mauzoliejaus.\n_START_SECTION_\nArtimieji Rytai\n_START_PARAGRAPH_\n\xc5\xa0iame skyriuje sukaupta 330 000 musulmoni\xc5\xa1kojo pasaulio, Mesopotamijos, Asirijos, Babilono bei Persijos eksponat\xc5\xb3. \xc4\x8cia sukaupta viena did\xc5\xbeiausi\xc5\xb3 pasaulyje Mesopotamijos kolekcij\xc5\xb3. Pirmieji Mesopotamijos eksponatai \xc4\xaf muziej\xc5\xb3 atvyko i\xc5\xa1 diplomato ir istoriko Sir William Hamilton 1772 m._NEWLINE_Musulmoni\xc5\xa1ko meno kolekcij\xc4\x85 sudaro apie 40 000 objekt\xc5\xb3.\n_START_SECTION_\nGravi\xc5\xabros ir pie\xc5\xa1iniai\n_START_PARAGRAPH_\n\xc5\xa0itame skyriuje sukaupti Vakar\xc5\xb3 pasaulio pie\xc5\xa1iniai ir grafikos k\xc5\xabriniai. Daug gravi\xc5\xabros eksponat\xc5\xb3 atve\xc5\xbeti i\xc5\xa1 Pary\xc5\xbeiaus muziej\xc5\xb3 bei Ermita\xc5\xbeo Rusijoje._NEWLINE_Taip pat yra daug Leonardo da Vin\xc4\x8dio, Rafaelio, Mikeland\xc5\xbeelo (tarp j\xc5\xb3 garsusis Epifania) pie\xc5\xa1ini\xc5\xb3. Taip pat yra vir\xc5\xa1 30 000 angl\xc5\xb3 akvarelini\xc5\xb3 pie\xc5\xa1ini\xc5\xb3, tarp j\xc5\xb3 William Hogarth.\n_START_SECTION_\nAzija\n_START_PARAGRAPH_\nSkyriuje sukaupta daugiau nei 75 000 objekt\xc5\xb3 i\xc5\xa1 Azijos, nuo pat neolito iki dabarties, daugiausiai kin\xc5\xb3, ind\xc5\xb3 ir japon\xc5\xb3 kult\xc5\xabr\xc5\xb3. Senojo Japonijos meno kolekcija yra did\xc5\xbeiausia Vakar\xc5\xb3 kult\xc5\xabros pasaulyje.\n_START_SECTION_\nAfrika, Okeanija ir Amerika\n_START_PARAGRAPH_\nBrit\xc5\xb3 muziejus turi vien\xc4\x85 did\xc5\xbeiausi\xc5\xb3 ind\xc4\x97n\xc5\xb3, afrikie\xc4\x8di\xc5\xb3 ir aborigen\xc5\xb3 kult\xc5\xabr\xc5\xb3 artefakt\xc5\xb3 kolekcij\xc4\x85 pasaulyje. Tarp eksponat\xc5\xb3 yra ir bronzos dirbini\xc5\xb3 i\xc5\xa1 Benino imperijos. Taip pat yra didel\xc4\x97 ind\xc4\x97n\xc5\xb3 (actek\xc5\xb3, ink\xc5\xb3, maj\xc5\xb3) gyvenimo ir kult\xc5\xabros objekt\xc5\xb3 kolekcija.\n_START_SECTION_\nMonetos ir medaliai\n_START_PARAGRAPH_\nBrit\xc5\xb3 muziejus turi sukaup\xc4\x99s didel\xc4\x99 numizmatikos kolekcij\xc4\x85, kuri\xc4\x85 sudaro apie 1 000 000 objekt\xc5\xb3.\n_START_SECTION_\nBritanijos, Europos ir prie\xc5\xa1istorinio laikotarpio\n_START_PARAGRAPH_\nSkyriuje sukaupta prie\xc5\xa1istorinio laikotarpio ir taut\xc5\xb3, gyvenusi\xc5\xb3 dabartin\xc4\x97je Did\xc5\xbeiosios Britanijos teritorijoje iki rom\xc4\x97n\xc5\xb3 u\xc5\xbekariavimo, darb\xc5\xb3 kolekcija.'